als_Latn dik_Latn sag_Latn
Kriza e rezultateve të Realit shfaqet edhe në portën e skuadrës madrilene, ku i akuzuari kryesor është Diego Lopez. Situata e portierit spanjoll është vërtetë e çuditshme. Pasi shkëlqeu duke ulur në stol kapitenin Iker Kasijas, tani Lopez është vënë në bankën e të akuzuarve, sidomos pas dy disfatave të fundit. Ato që e “tradhëtojnë” portierin “veteran” janë pikërisht statistikat, ku në dy ndeshjet e fundit ka pësuar 6 gola në nga 9 gjuajtje që ka marrë në kuadrat. Vetë portieri i Realit ka bërë vetëm dy pritje, sepse njëra nga këto gjuajtje është ndalur në shtyllë. Kritikat nuk kanë munguar për Lopezin pas humbjes me Seviljen dhe tani pritet që edhe trajneri Ançeloti të ndryshojë në vendimet e tij, ku me shumë mundësi do të rikthejë titullar Iker Kasijasin.
Edhe Diego Lopez nën akuzë, portierin e pret stoli0
Share.
als_Latn als_Latn eng_Latn